"SETSWANA PUO TLALELETSO YA BOBEDI MEPHATO 1 – 3 MOPHATO 2 KGWEDITHARO 2 GO REETSA LE GO BUA(MOTLOTLO) DITENG/DIKGOPOLO/DIKGONO Barutabana ba tshwanetse go tlhopha dithitokgang tse pedi tse di tla ba kgontshang go itsise le go busetsa kitso le go fitlhelela ditirwana tse di fa tlase. Lemoga gore ditlhangwa tse di tshitsintsweng ke ditshitsinyo fela Ditshwanetse go leka go fitlhelela ditirwana tsotlhe,go feta gangwe fa go kgonega. Di tlhatlhobe barutwana ka mokgwa wa Tlhatlhobo e e sa Tlhomamang.Di letlelele morutabana gore a kgone go buseletsa bonolo, mo Puo Tlaletsong Ya Bobedi. Ditirwana tsa beke Tse pedi kgotsa go feta tsa ditirwana tse di latelang mo thutong ya beke: • Simolola ka go dira tiro molomo ( go reetsa le go bua) o dirisa dithitokgang /ditlhogo. • Tsibogela le go diragatsa ditumediso le ditaelano tse dibonolo ka bobedi le ditlhopha tse dinnye (sk:” Dumelang,Le kae? Re teng”). • Diragatsa mmuisano o mokhutswane (sk:” Dumelang, Leina la me ke-------- Leina la gago ke mang? O rata eng?)” • Diragatsa ditaelo tse di bonolo (sk:” Ke kopa go ya kwa Ntlwanaboithusetsong”). • Dirisa Puo e e itlelang fela (sk:” ke a kopa, ke a leboga” ) . • Supa le go neela maina a dilo mophaposiborutelong kgotsa mo setshwantshong ka go tsibogela ditaelo tsa morutabana . • Tsibogela ka mmele ditaelo tse di bonolo tsa molomo mo ditlhopheng tse dinnye kgotsa ka bobedi (sk;’ Ema mo moleng’ ). • Opela dipina le go diragatsa maboko ka bobedi le ka ditlhopha tse dinnye. • Tshameka metshameko ya Puo botlhe. Gangwe ka beke, morutaban a o buisa kgotsa o tlotla kgang. Dikgang tse di builweng di tshwanetse go diragadiwa ka Puo ya diatla le dipina. Dikgang tse di badilweng di tshwanetse go tswa mo bukeng e kgolo kgotsa diphousetara tse bana ba ka bonang ditshwantsho. • Reetsa dikgangkhutswe tse di buisitsweng ka boitumelo le tshwaraganelo ya dikopelo ka nako e e siameng le poeletso ya paterone ya Puo mo go tlhokagalang ka bobedi kgotsa ka ditlhopha tse dinnye. • Araba dipotso tsa molomo tse di bonolo ka ga kgangkhutswe ka dikarabo tse tse dinnye(sk: ‘Mang,Eng,Ko kae’) • Neela maina a dilo tse di mo ditshwantshong ka go tsibogela dipotso go tswa go morutabana le barutwana Tlhabololo ya dikgopolo le tiriso ya Puo Ka go tsaya karolo mo ditirwaneng tse di fa godimo:: • Tswelela go aga tlhabololo ya tiro molomo. • Boeletsa Puo e e dirisiwang kgapetsakgapetsa. • Diragatsa dipuisano tse dikhutswane (sk;”Dumela, leina la me ke------- O rata eng?” ) • Dira ditaelo tse dibonolo (sk:” Ke kopa go ya kwa Ntlwanaboithusetso”) CAPS 37"